ai4bharat/Pralekha huggingface dataset:
સ્વાસ્થ્ય અને પરિવાર કલ્યાણ મંત્રાલય
રાષ્ટ્રીય સંચિત કોવિડ-19 રસીકરણ કવરેજ 46 કરોડને પાર
છેલ્લા 24 કલાકમાં 53 લાખથી વધુ રસી ડોઝ આપવામાં આવ્યા
સાજા થવાનો દર 97.37% થયો
છેલ્લા 24 કલાકમાં 41,649 દૈનિક નવા કેસ નોંધાયા
ભારતના સક્રિય કેસલોડ  હાલમાં કુલ કેસોમાં 1.29% છે
દૈનિક સકારાત્મકતા દર  સળંગ 54 દિવસથી 5% કરતા ઓછો
ભારતમાં ગઇકાલે રાષ્ટ્રવ્યાપી રસીકરણ કવરેજનો કુલ આંકડો 45 કરોડ કરતાં વધારે થઇ ગયો છે. આજે સવારે 8 વાગ્યા સુધીના હંગામી અહેવાલ અનુસાર, દેશમાં આજદિન સુધીમાં કુલ 54,11,501 સત્રોનું આયોજન કરીને રસીના 46,15,18,479 ડોઝ આપવામાં આવ્યા છે. છેલ્લા 24 કલાકમાં રસીના 52,99,036 ડોઝ આપવામાં આવ્યા છે.
આમાં સામેલ છે:
|
|
HCWs
|
|
પ્રથમ ડોઝ
|
|
1,03,02,313
|
|
બીજો ડોઝ
|
|
78,22,150
|
|
FLWs
|
|
પ્રથમ ડોઝ
|
|
1,79,32,882
|
|
બીજો ડોઝ
|
|
1,12,50,974
|
|
18 થી 44 વર્ષ સુધીનું વય જૂથ
|
|
પ્રથમ ડોઝ
|
|
15,22,17,587
|
|
બીજો ડોઝ
|
|
80,61,768
|
|
45 થી 59 વર્ષ સુધીનું વય જૂથ
|
|
પ્રથમ ડોઝ
|
|
10,44,37,699
|
|
બીજો ડોઝ
|
|
3,84,29,220
|
|
60 વર્ષથી વધુ ઉંમરના લાભાર્થી
|
|
પ્રથમ ડોઝ
|
|
7,49,29,832
|
|
બીજો ડોઝ
|
|
3,61,34,054
|
|
કુલ
|
|
46,15,18,479
21 જૂનથી કોવિડ-19 વિરોધી રસીકરણ અભિયાનના સાર્વત્રીકરણના નવા તબક્કાનો આરંભ થયો છે. કેન્દ્ર સરકાર સમગ્ર દેશમાં કોવિડ-19 રસીકરણનો વ્યાપ વધારવા માટે અને તેને વધુ વેગવાન બનાવવા માટે પ્રતિબદ્ધ છે.
મહામારીની શરૂઆતથી આજદિન સુધીમાં કોવિડ-19ના કુલ પોઝિટીવ થયેલા કેસમાંથી 3,07,81,263 દર્દીઓ સાજા થઇ ગયા છે અને છેલ્લા 24 કલાકમાં વધુ 37,291 દર્દીઓ સાજા થયા છે. આના કારણે એકંદરે સાજા થવાનો દર 97.37% થયો છે.
છેલ્લા 24 કલાકમાં ભારતમાં દૈનિક 41,649 નવા કેસ નોંધાયા છે.
34 દિવસથી સતત 50,000 કરતા ઓછા દૈનિક નવા કેસ નોંધાયા છે. આ કેન્દ્ર અને રાજ્યો / કેન્દ્રશાસિત પ્રદેશો દ્વારા સતત અને સહયોગી પ્રયત્નોનું પરિણામ છે.
દેશમાં સક્રિય કેસનું ભારણ આજે 4,08,920 છે અને સક્રિય કેસ હવે દેશના કુલ પોઝિટીવ કેસના માત્ર 1.29% છે.
સમગ્ર દેશમાં દૈનિક ધોરણે પરીક્ષણોની ક્ષમતામાં સતત વધારો કરવામાં આવી રહ્યો છે અને છેલ્લા 24 કલાકમાં દેશમાં 17,76,315 કુલ પરીક્ષણો કરવામાં આવ્યા છે. ભારતમાં આજદિન સુધીમાં કુલ મળીને 46.64 કરોડથી વધારે  પરીક્ષણો કરવામાં આવ્યા છે.
એક તરફ, દેશમાં થતા પરીક્ષણોની સંખ્યામાં વધારો કરવામાં આવ્યો છે અને બીજી તરફ સાપ્તાહિક ધોરણે કેસની પોઝિટીવિટીમાં સતત ઘટાડો નોંધાઇ રહ્યો છે. સાપ્તાહિક પોઝિટીવિટી દર હાલમાં 2.42% છે જ્યારે દૈનિક પોઝિટીવિટી દર આજે 2.34% નોંધાયો છે. દૈનિક પોઝિટીવિટી દર સળંગ 54 દિવસથી આ દર 5%થી નીચે જળવાઇ રહ્યો છે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 189
પ્રધાનમંત્રીનું કાર્યાલય
પ્રધાનમંત્રી શ્રીની ઈટાલીના પ્રધાનમંત્રી સાથે મુલાકાત
પ્રધાનમંત્રી શ્રી નરેન્દ્ર મોદીએ નવી દિલ્હીમાં G20 સમિટ દરમિયાન ઇટાલિયન રિપબ્લિકના વડા પ્રધાન મહામહિમ શ્રીમતી જ્યોર્જિયા મેલોની સાથે દ્વિપક્ષીય બેઠક યોજી હતી. માર્ચ 2023માં તેમની રાજદ્વારી મુલાકાત પછી પ્રધાનમંત્રી મેલોનીની ભારતની આ બીજી મુલાકાત છે, જે દરમિયાન દ્વિપક્ષીય સંબંધોને વ્યૂહાત્મક ભાગીદારીના સ્તરે વધારવામાં આવ્યા હતા.
પ્રધાનમંત્રીએ ભારતના G20 પ્રેસિડેન્સી અને ગ્લોબલ બાયોફ્યુઅલ એલાયન્સ અને ભારત - મધ્ય પૂર્વ - યુરોપ ઇકોનોમિક કોરિડોરમાં ઇટાલીના જોડાવા માટે ઇટાલીના સમર્થનની પ્રશંસા કરી હતી.
બંને નેતાઓએ બંને દેશો વચ્ચે રાજદ્વારી સંબંધોની સ્થાપનાના 75 વર્ષ પૂર્ણ થયાની સંતોષ સાથે નોંધ લીધી. તેઓએ ભારત-ઇટાલી વ્યૂહાત્મક ભાગીદારીના વિવિધ ક્ષેત્રોમાં થયેલી પ્રગતિનો પણ હિસાબ લીધો અને સંરક્ષણ અને નવી અને ઉભરતી ટેકનોલોજી જેવા ક્ષેત્રોમાં સહકાર વધારવા સંમત થયા. તેઓએ વૈશ્વિક સારા માટે G7 અને G20 ની સુસંગતતામાં કામ કરવાની જરૂરિયાતની નોંધ લીધી.
પ્રધાનમંત્રી મેલોનીએ સફળ G20 સમિટ માટે પ્રધાનમંત્રીને અભિનંદન પાઠવ્યા.
CB/GP/JD
(
પ્રધાનમંત્રીનું કાર્યાલય
પ્રધાનમંત્રીએ મહારાષ્ટ્રમાં 6 રિવર ઓવર બ્રિજના ઉદ્ઘાટનની પ્રશંસા કરી
પ્રધાનમંત્રી શ્રી નરેન્દ્ર મોદીએ ગઈ કાલે વિદર્ભ ક્ષેત્ર માટે ઉદ્ઘાટન કરાયેલા 6 રિવર ઓવર બ્રિજ ની પ્રશંસા કરી હતી.
મહારાષ્ટ્રના Dy CM શ્રી દેવેન્દ્ર ફડણવીસના ટ્વીટનો જવાબ આપતાં પ્રધાનમંત્રી ટ્વીટ કર્યું:
"વિદર્ભ પ્રદેશમાં કનેક્ટિવિટી માટે ઉત્તમ."
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
SCO પરિષદના સદસ્ય દેશોના વડાઓની 20મી બેઠક યોજાઇ
SCO પરિષદના સદસ્ય દેશોના વડાઓની 20મી બેઠકનું 10 નવેમ્બર 2020ના રોજ  આયોજન કરવામાં આવ્યું હતું. રશિયાના રાષ્ટ્રપ્રમુખ શ્રી વ્લાદીમીર પુતિનની અધ્યક્ષતામાં આ બેઠક યોજાઇ હતી. પ્રધાનમંત્રી શ્રી નરેન્દ્ર મોદીએ ભારતીય પ્રતિનિધિમંડળનું નેતૃત્ત્વ સંભાળ્યું હતું. અન્ય SCO સભ્ય દેશો વતી તેમના રાષ્ટ્રપતિ ઉપસ્થિત રહ્યાં હતા જ્યારે ભારત અને પાકિસ્તાનનું પ્રતિનિધિત્વ પ્રધાનમંત્રી સ્તરે કરવામાં આવ્યું હતું. અન્ય સહભાગીઓમાં SCO સચિવાલયના મહાસચિવ, SCO પ્રાદેશિક ત્રાસવાદ વિરોધી માળખાના કાર્યકારી નિદેશક, SCOના ચાર અવલોકનકર્તા ના રાષ્ટ્રપતિ સામેલ હતા.
વર્ચ્યુઅલ માધ્યમથી SCOની આ પ્રથમ બેઠક યોજવામાં આવી હતી અને 2017માં ભારતે પૂર્ણ સભ્યપદ પ્રાપ્ત કર્યા પછી આ બેઠકમાં ત્રીજી વખત ભાગ લીધો હતો. પ્રધાનમંત્રી શ્રી નરેન્દ્ર મોદીએ SCO નેતાઓને આપેલા સંબોધન દરમિયાન અધ્યક્ષ વ્લાદીમીર પુતિનને કોવિડ-19 મહામારીના કારણે સર્જાયેલા પડકારો અને અવરોધો વચ્ચે પણ આ બેઠકનું આયોજન કરવા બદલ અભિનંદન પાઠવ્યા હતા.
પ્રધાનમંત્રીએ પોતાના સંબોધનમાં, મહામારી પછીની સામાજિક અને આર્થિક અસરોથી પીડાઇ રહેલી દુનિયાની અપેક્ષાઓ સંતોષવા માટે સુધારેલા બહુપક્ષવાદની ખાસ જરૂરિયાત ઉભી થઇ હોવાની બાબત પર પ્રકાશ પાડ્યો હતો. ભારત 1 જાન્યુઆરી 2021થી UNSCના એક અસ્થાયી સભ્ય તરીકે શરૂઆત કરીને, વૈશ્વિક સુશાસનમાં ઇચ્છિત પરિવર્તનો લાવવા માટે ‘સુધારેલા બહુપક્ષવાદ’ની થીમ પર ધ્યાન કેન્દ્રિત કરશે.
પ્રધાનમંત્રીએ પુનરુચ્ચાર કર્યો હતો કે ભારત પ્રાદેશિક શાંતિ, સુરક્ષા અને સમૃદ્ધિમાં તેમજ ત્રાસવાદ, દાણચોરી અથવા ગેરકાયદે હથિયારો, ડ્રગ્સ અને નાણાં ઉચાપત સામે અવાજ ઉઠાવવામાં દૃઢતાપૂર્વક માને છે. તેમણે ઉલ્લેખ કર્યો હતો કે ભારતના બહાદુર જવાનોએ 50 UN શાંતિ મિશનોમાં ભાગ લીધો છે અને ભારતનો દવા ઉદ્યોગ મહામારીના સમય દરમિયાન 150થી વધુ દેશોમાં આવશ્યક દવાઓનો પૂરવઠો પહોંચાડી રહ્યો છે.
પ્રધાનમંત્રીએ SCO પ્રદેશ સાથે ભારતના પ્રબળ સાંસ્કૃતિક અને ઐતિહાસિક જોડાણનો ખાસ ઉલ્લેખ કર્યો હતો અને આંતરરાષ્ટ્રીય ઉત્તર- દક્ષિણ પરિવહન કોરિડોર, ચાબહાર બંદર અને અશ્ગાબત કરાર જેવી પહેલો દ્વારા ભારત આ પ્રદેશમાં કનેક્ટિવિટી પ્રબળ કરવા માટે કટિબદ્ધ હોવાની વાતનો પુનરુચ્ચાર કર્યો હતો. તેમણે 2021માં SCOની 20મી વર્ષગાંઠને “SCO સંસ્કૃતિનું વર્ષ” તરીકે ઉજવવા માટે પૂર્ણ સમર્થન આપ્યું હતું અને આગામી વર્ષે ભારતીય રાષ્ટ્રીય સંગ્રહાલયના ઉપક્રમે ભારતમાં સહિયારા બૌદ્ધ હેરીટેજ પર પ્રથમ SCO પ્રદર્શન, SCO ફુડ ફેસ્ટિવલના આયોજન તેમજ દસ પ્રાદેશિક ભાષાઓના સાહિત્યના રશિયન અને ચીની ભાષામાં અનુવાદ જેવી ભારત દ્વારા પોતાની રીતે હાથ ધરવામાં આવેલી વિવિધ પહેલ વિશે વાત કરી હતી.
પ્રધાનમંત્રીએ 30 નવેમ્બર 2020ના રોજ SCO પરિષદના દેશોની સરકારોના વડાઓની યોજાનારી આગામી નિયમિત બેઠકના યજમાન થવા માટે પણ ભારતની તૈયારી દર્શાવી હતી. ભારતે SCOમાં આવિષ્કાર અને સ્ટાર્ટઅપ માટે એક વિશેષ કામગીરી સમૂહની રચના કરવા માટે અને પરંપરાગત ચિકિત્સા પર એક પેટા સમૂહ બનાવવા માટે પ્રસ્તાવ મૂક્યો હતો. તેમણે મહામારી પછીના સમયમાં “આત્મનિર્ભર ભારત” અંગે ભારતની દૂરંદેશી અંગે સમજાવ્યું હતું જે વૈશ્વિક અર્થતંત્રને અનેકગણો વેગ આપશે અને SCO પ્રદેશમાં આર્થિક પ્રગતિને આગળ વધારશે.
પ્રધાનમંત્રીએ તાઝિકિસ્તાન પ્રજાસત્તાકના રાષ્ટ્રપતિ ઇમોમલી રહમોનને આગામી વર્ષે SCOનું અધ્યક્ષપદ સંભાળવા બદલ અભિનંદન પાઠવ્યા હતા અને ભારત તરફથી સંપૂર્ણ સહકાર આપવાની ખાતરી આપી હતી.
SD/GP/BT
(
પ્રધાનમંત્રીનું કાર્યાલય
ફેડરલ રિપબ્લિક ઓફ જર્મનીના ચાન્સેલર સાથે પ્રધાનમંત્રી શ્રીની મુલાકાત
પ્રધાનમંત્રી શ્રી નરેન્દ્ર મોદીએ 10 સપ્ટેમ્બર 2023ના રોજ, નવી દિલ્હીમાં G20 સમિટની સાથે સાથે ફેડરલ રિપબ્લિક ઓફ જર્મનીના ચાન્સેલર મહામહિમ શ્રીમાન ઓલાફ સ્કોલ્ઝ સાથે મુલાકાત કરી હતી. ફેબ્રુઆરી 2023માં ભારતની તેમની રાજ્ય મુલાકાત બાદ આ વર્ષે ચાન્સેલરની આ બીજી ભારત મુલાકાત હતી.
ચાન્સેલર સ્કોલ્ઝે G20 પ્રેસિડેન્સીની સફળતા બદલ પ્રધાનમંત્રીને અભિનંદન પાઠવ્યા હતા. પ્રધાનમંત્રીએ ભારતના G20 પ્રેસિડેન્સી દરમિયાન જર્મનીના સમર્થનની પ્રશંસા કરી, જે વિવિધ G20 બેઠકો અને કાર્યક્રમોમાં ઉચ્ચ સ્તરીય ભાગીદારી દ્વારા ચિહ્નિત થયેલ છે.
નેતાઓએ તેમની દ્વિપક્ષીય વ્યૂહાત્મક ભાગીદારીમાં પ્રગતિની પણ સમીક્ષા કરી હતી. તેઓએ સંરક્ષણ, હરિયાળો અને ટકાઉ વિકાસ, નિર્ણાયક ખનિજો, કુશળ કર્મચારીઓની ગતિશીલતા અને શિક્ષણ જેવા ક્ષેત્રોમાં સહકારને ગાઢ બનાવવાની રીતો પર ચર્ચા કરી.
નેતાઓએ પરસ્પર હિતના પ્રાદેશિક અને વૈશ્વિક મુદ્દાઓ પર પણ વિચારોનું આદાન-પ્રદાન કર્યું હતું.
પ્રધાનમંત્રીએ ચાન્સેલર સ્કોલ્ઝને આંતર-સરકારી આયોગના આગામી રાઉન્ડ માટે આવતા વર્ષે ભારત આવવા આમંત્રણ આપ્યું હતું.
CB/GP/JD
(
યુવા બાબતો અને રમત મંત્રાલય
કેન્દ્રીય મંત્રી શ્રી અનુરાગ ઠાકુરે લેહ, લદ્દાખ ખાતે 'અલ્ટીમેટ લદાખ સાયક્લિંગ ચેલેન્જ'ની બીજી આવૃત્તિને લીલી ઝંડી બતાવી
મંત્રીએ કહ્યું, ચાલો સાયકલ ચલાવીએ, ફિટ રહીએ, ચાલો ભારતને ફિટ રાખીએ
કેન્દ્રીય માહિતી અને પ્રસારણ મંત્રી શ્રી અનુરાગ ઠાકુરે 'આઝાદી કા અમૃત મોહત્સવ' અને 'ફિટ ઇન્ડિયા મુવમેન્ટ'ના ભાગરૂપે, આજે સાયક્લિંગ ફેડરેશન ઓફ ઇન્ડિયા સાથે સંકલનમાં લદ્દાખ પોલીસ દ્વારા આયોજિત અલ્ટીમેટ લદાખ સાયક્લિંગ ચેલેન્જની બીજી આવૃત્તિને લીલી ઝંડી બતાવી.
મંત્રીએ સાયક્લિંગ ચેલેન્જને લીલી ઝંડી બતાવતાં કહ્યું કે ફિટ ઇન્ડિયા મૂવમેન્ટ પાછળની પ્રેરણા, જેમ પ્રધાનમંત્રી શ્રી નરેન્દ્ર મોદીએ કલ્પના કરી છે, તેમ ભારતના લોકોમાં ફિટનેસ ચેતનાને ઉત્તેજીત કરવાની છે. મંત્રીએ કહ્યું કે દરિયાની સપાટીથી 11000 ફૂટની ઉંચાઈ પર સાયક્લિંગ સ્પર્ધામાં ભાગ લેતા લદ્દાખના યુવાનોનો ઉત્સાહ જોઈને તેઓ આનંદ અનુભવી રહ્યા છે. મંત્રીએ સાયક્લિંગ સ્પર્ધાને પ્રોત્સાહન આપીને ફિટ ઇન્ડિયા અભિયાનમાં યોગદાન આપવા બદલ લદ્દાખના યુવાનોને બિરદાવ્યા હતા.
ફિટ ઇન્ડિયા અભિયાનને પ્રોત્સાહન આપવા યુવાનોની ભૂમિકા પર ભાર મૂકતા શ્રી ઠાકુરે કહ્યું કે 'ચાલો સાયકલ ચલાવીએ, ફિટ રહીએ, ચાલો ભારતને ફિટ રાખીએ. જો યુવાનો ફિટ, તો ભારત ફિટ.'
મંત્રીએ સાંસદ શ્રી જામ્યાંગ ત્સેરિંગ નામગ્યાલ અને સીઈસી, તાશી ગ્યાલસન સાથે સાયક્લિંગ સ્પર્ધામાં પણ ભાગ લીધો હતો.
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 207
પ્રધાનમંત્રીનું કાર્યાલય
પ્રધાનમંત્રી સેરાવીક ગ્લોબલ એનર્જી એન્ડ એન્વાયર્નમેન્ટ લીડરશીપ એવોર્ડ પ્રાપ્ત કરશે અને 5મી માર્ચે સેરાવીક 2021 દરમિયાન મુખ્ય સંબોધન કરશે
પ્રધાનમંત્રી શ્રી નરેન્દ્ર મોદી સેરાવીક ગ્લોબલ એનર્જી એન્ડ એન્વાયર્નમેન્ટ લીડરશીપ એવોર્ડ પ્રાપ્ત કરશે અને 5મી માર્ચે સાંજે 7 વાગ્યા આસપાસ કેમ્બ્રિજ રિસર્ચ એસોસિએટ્સ વીક  2021 દરમિયાન વીડિયો કોન્ફરન્સિંગના માધ્યમથી મુખ્ય સંબોધન કરશે.
સેરાવીક વિશે
સેરાવીકની સ્થાપના ડો. ડેનિયલ યેર્ગિન દ્વારા 1983માં કરવામાં આવી હતી. 1983થી તેનું આયોજન દર વર્ષે માર્ચમાં હ્યુસ્ટનમાં થાય છે અને તેને વિશ્વનો અગ્રણી વાર્ષિક ઊર્જા મંચ માનવામાં આવે છે. સેરાવીક 2021નું આયોજન વર્ચ્યુઅલી 1 માર્ચથી 5મી માર્ચ, 2021 દરમિયાન કરવામાં આવી રહ્યું છે.
એવોર્ડ વિશે
સેરાવીક ગ્લોબલ એનર્જી એન્ડ એન્વાયર્નમેન્ટ લીડરશીપ એવોર્ડનો પ્રારંભ 2016થી થયો હતો. જેના દ્વારા વૈશ્વિક ઊર્જા અને પર્યાવરણના ભાવિ અંગે નેતૃત્વની પ્રતિબદ્ધતાની ઓળખ કરવામાં આવે છે અને ઊર્જા પહોંચ, સામર્થ્ય અને પર્યાવરણીય સંચાલન માટેના સમાધાન અને નીતિઓને રજૂ કરવામાં આવે છે.
SD/GP/JD
(
સ્વાસ્થ્ય અને પરિવાર કલ્યાણ મંત્રાલય
રાષ્ટ્રીય સંચિત કોવિડ -19 રસીકરણ કવરેજ 42.78 કરોડને પાર
સાજા થવાનો દર વધીને 97.35% થયો
છેલ્લા 24 કલાકમાં 39,097 દૈનિક નવા કેસ નોંધાયા
ભારતમાં સક્રિય કેસનું ભારણ ઘટીને 4,08,977; કુલ કેસના 1.31%
દૈનિક પોઝિટિવિટી દર  સળંગ 33 દિવસથી 3% કરતા ઓછો
ભારતમાં ગઇકાલે રાષ્ટ્રવ્યાપી રસીકરણ કવરેજનો કુલ આંકડો 42.78 કરોડ કરતાં વધારે થઇ ગયો છે. આજે સવારે 7 વાગ્યા સુધીના હંગામી અહેવાલ અનુસાર, દેશમાં આજદિન સુધીમાં કુલ 52,34,188 સત્રોનું આયોજન કરીને રસીના 42,78,82,261 ડોઝ આપવામાં આવ્યા છે. છેલ્લા 24 કલાકમાં રસીના 42,67,799 ડોઝ આપવામાં આવ્યા છે.
આમાં સામેલ છે:
|
|
HCWs
|
|
પ્રથમ ડોઝ
|
|
1,02,83,491
|
|
બીજો ડોઝ
|
|
76,74,804
|
|
FLWs
|
|
પ્રથમ ડોઝ
|
|
1,78,44,127
|
|
બીજો ડોઝ
|
|
1,07,32,410
|
|
18 થી 44 વર્ષ સુધીનું વય જૂથ
|
|
પ્રથમ ડોઝ
|
|
13,54,32,522
|
|
બીજો ડોઝ
|
|
57,68,314
|
|
45 થી 59 વર્ષ સુધીનું વય જૂથ
|
|
પ્રથમ ડોઝ
|
|
10,00,94,927
|
|
બીજો ડોઝ
|
|
3,34,30,580
|
|
60 વર્ષથી વધુ ઉંમરના લાભાર્થી
|
|
પ્રથમ ડોઝ
|
|
7,31,64,749
|
|
બીજો ડોઝ
|
|
3,34,56,337
|
|
કુલ
|
|
42,78,82,261
21 જૂનથી કોવિડ-19 વિરોધી રસીકરણ અભિયાનના સાર્વત્રીકરણના નવા તબક્કાનો આરંભ થયો છે. કેન્દ્ર સરકાર સમગ્ર દેશમાં કોવિડ-19 રસીકરણનો વ્યાપ વધારવા માટે અને તેને વધુ વેગવાન બનાવવા માટે પ્રતિબદ્ધ છે.
મહામારીની શરૂઆતથી આજદિન સુધીમાં કોવિડ-19ના કુલ પોઝિટીવ થયેલા કેસમાંથી 3,05,03,166 દર્દીઓ સાજા થઇ ગયા છે અને છેલ્લા 24 કલાકમાં વધુ 35,087 દર્દીઓ સાજા થયા છે. આના કારણે એકંદરે સાજા થવાનો દર વધીને 97.35% થયો છે અને તેમાં સતત વૃદ્ધિનું વલણ જળવાઇ રહ્યું છે.
છેલ્લા 24 કલાકમાં ભારતમાં દૈનિક 39,097 નવા કેસ નોંધાયા છે.
પંદર દિવસથી સતત 50,000 કરતા ઓછા દૈનિક નવા કેસ નોંધાયા છે. આ કેન્દ્ર અને રાજ્યો / કેન્દ્રશાસિત પ્રદેશો દ્વારા સતત અને સહયોગી પ્રયત્નોનું પરિણામ છે.
સક્રિય કેસના ભારણમાં પણ ભારતમાં સતત ઘટાડો જોવા મળી રહ્યો છે. દેશમાં સક્રિય કેસનું ભારણ આજે 4,08,977 છે અને સક્રિય કેસ હવે દેશના કુલ પોઝિટીવ કેસના માત્ર 1.31% છે.
સમગ્ર દેશમાં દૈનિક ધોરણે પરીક્ષણોની ક્ષમતામાં સતત વધારો કરવામાં આવી રહ્યો છે અને છેલ્લા 24 કલાકમાં દેશમાં 16,31,266 કુલ પરીક્ષણો કરવામાં આવ્યા છે. ભારતમાં આજદિન સુધીમાં કુલ મળીને 45.45 કરોડથી વધારે  પરીક્ષણો કરવામાં આવ્યા છે.
એક તરફ, દેશમાં થતા પરીક્ષણોની સંખ્યામાં વધારો કરવામાં આવ્યો છે અને બીજી તરફ સાપ્તાહિક ધોરણે કેસની પોઝિટીવિટીમાં સતત ઘટાડો નોંધાઇ રહ્યો છે. સાપ્તાહિક પોઝિટીવિટી દર હાલમાં 2.22% છે જ્યારે દૈનિક પોઝિટીવિટી દર આજે 2.40% નોંધાયો છે. દૈનિક પોઝિટીવિટી દર સળંગ 33 દિવસથી ૩%થી ઓછો છે અને 47 દિવસથી આ દર 5%થી નીચે જળવાઇ રહ્યો છે.
SD/GP/BT
(Visitor Counter : 164
સ્વાસ્થ્ય અને પરિવાર કલ્યાણ મંત્રાલય
ભારતીય SARS-CoV-2 જીનોમિક્સ કન્સોર્ટિયમ  દ્વારા SARS-CoV-2ના મ્યૂટન્ટ વેરિઅન્ટની જીનોમ શ્રૃંખલાના પ્રારંભિક પરિણામો જાહેર કરવામાં આવ્યા
ભારત સરકારે યુકેમાંથી SARS- CoV-2 વાયરસના મ્યૂટન્ટ વેરિઅન્ટ આવ્યા હોવાના અહેવાલોને ધ્યાનમાં લઇને સક્રિયતા દાખવી છે અને આ મ્યૂટન્ટ વેરિઅન્ટને શોધી કાઢવા તેમજ તેને નિયંત્રણમાં લેવા માટે પૂર્વ સક્રિય અને નિવારાત્મક પગલાં લેવામાં આવી રહ્યાં છે.
આ વ્યૂહનીતિમાં નીચે ઉલ્લેખ કરેલા પગલાં સામેલ છે, જોકે તે માત્ર આટલા જ મર્યાદિત નથી :-
- યુકેથી આવી રહેલી તમામ ફ્લાઇટ્સને તાત્કાલિક અસરથી 23 ડિસેમ્બર 2020થી 31 ડિસેમ્બર 2020 સુધી હંગામી ધોરણે રદ કરવામાં આવી છે.
- યુકેથી પરત આવી રહેલા તમામ મુસાફરોનું ફરજિયાત RT-PCR પરીક્ષણ કરવામાં આવી રહ્યું છે. યુકેથી પરત આવેલા જે પ્રવાસીઓમાં RT-PCR પરીક્ષણનો રિપોર્ટ પોઝિટીવ આવે તેમના નમૂનાની 10 સરકારી લેબોરેટરી એટલે કે INSACOGની કન્સોર્ટિયમ દ્વારા જીનોમ શ્રૃંખલા કરવામાં આવે છે.
- પરીક્ષણ, સારવાર, દેખરેખ અને કન્ટેઇન્મેન્ટની વ્યૂહનીતિ અંગે વિચાર કરવા અને ભલામણ કરવા માટે 26 ડિસેમ્બર 2020ના રોજ કોવિડ-19 માટેની રાષ્ટ્રીય ટાસ્ક ફોર્સ ની બેઠક યોજવામાં આવી હતી.
- SARS-CoV-2ના મૂટન્ટ વેરિઅન્ટને નિયંત્રણમાં લેવા માટે 22 ડિસેમ્બર 2020ના રોજ તમામ રાજ્યો/કેન્દ્રશાસિત પ્રદેશોને અનુપાલન કરવા માટે પ્રમાણભૂત પરિચાલન પ્રોટોકોલ બહાર પાડવામાં આવ્યા છે.
આ સમગ્ર મુદ્દાનું 26 ડિસેમ્બર 2020ના રોજ NTF દ્વારા સંપૂર્ણ નિરિક્ષણ કરવામાં આવ્યું હતું અને NTF દ્વારા એવું તારણ કાઢવામાં આવ્યું હતું કે, મ્યૂટન્ટ વેરિઅન્ટના સંદર્ભમાં પ્રવર્તમાન અમલીકૃત રાષ્ટ્રીય સારવારના પ્રોટોકોલ અથવા પ્રવર્તમાન પરીક્ષણના પ્રોટોકોલમાં કોઇ જ ફેરફાર કરવાની જરૂરિયાત નથી. NTF દ્વારા એવી પણ ભલામણ કરવામાં આવી હતી કે, વર્તમાન દેખરેખની વ્યૂહનીતિ ઉપરાંત, વધારેલી જીનોમિક દેખરેખ રાખવામાં આવે તે ખૂબ જ મહત્વપૂર્ણ છે.
25 નવેમ્બરથી 23 ડિસેમ્બર 2020ની મધ્યરાત્રી સુધીમાં, અંદાજે 33,000 મુસાફરોનું યુકેથી ભારતમાં અલગ અલગ હવાઇમથકો પર આગમન થયું હતું. આ તમામ મુસાફરોને જે-તે રાજ્યો/કેન્દ્રશાસિત પ્રદેશો દ્વારા RT-PCR પરીક્ષણો માટે ટ્રેસ કરવામાં આવી રહ્યાં છે. આજદિન સુધીમાં તેમાંથી 114 મુસાફરો પોઝિટીવ હોવાની પુષ્ટિ થઇ છે. આ તમામ પોઝિટીવ નમૂનાને 10 INSACOG લેબોરેટરી  ખાતે જીનોમ શ્રૃંખલા માટે મોકલવામાં આવ્યા છે.
યુકેથી પરત આવેલા મુસાફરોના 6 સેમ્પલમાં યુકેમાં મળી આવેલા નવા વેરિઅન્ટના વાયરસથી દર્દી પોઝિટીવ થયા હોવાનું મળી આવ્યું છે. આમાંથી, 3 નમૂના NIMHANS, બેંગલુરુ ખાતે, 2 નમૂના CCMB, હૈદરાબાદ ખાતે અને 1 નમૂનો NIV, પૂણે ખાતે પોઝિટીવ હોવાનું જાણવા મળ્યું છે.
આ તમામ દર્દીઓને સંબંધિત રાજ્ય સરકારો દ્વારા નિયુક્ત કરવામાં આવેલી આરોગ્ય સંભાળ સુવિધાઓ ખાતે એક અલગ રૂમમાં આઇસોલેશનમાં રાખવામાં આવ્યા છે. તેમના નીકટવર્તી સંપર્કોને પણ ક્વૉરેન્ટાઇનમાં રાખવામાં આવ્યા છે. સહ-મુસાફરો, તેમના પારિવારિક સંપર્કો અને અન્ય લોકોનું પણ સઘન અને વ્યાપક સંપર્ક ટ્રેસિંગ હાથ ધરવામાં આવ્યું છે. અન્ય નમૂના માટે પણ જીનોમ શ્રૃંખલાનું કામ ચાલી રહ્યું છે.
સમગ્ર પરિસ્થિતિ કાળજીપૂર્વકની દેખરેખ હેઠળ છે અને ઉન્નત દેખરેખ, કન્ટેઇન્મેન્ટ, પરીક્ષણ અને INSACOG લેબોરેટરીઓને નમૂના રવાના કરવા અંગેની સલાહો નિયમિત ધોરણે રાજ્યોને આપવામાં આવી રહી છે.
અહીં ખાસ નોંધનીય છે કે, આજદિન સુધીમાં ડેન્માર્ક, નેધરલેન્ડ્સ, ઑસ્ટ્રેલિયા, ઇટાલી, સ્વિડન, ફ્રાન્સ, સ્પેન, સ્વિટ્ઝર્લેન્ડ, જર્મની, કેનેડા, જાપાન, લેબેનોન અને સિંગાપોરમાં પણ યુકેમાં મળી આવેલા વેરિઅન્ટની ઉપસ્થિતિ હોવાનું નોંધાઇ આવ્યું છે.
(
સ્વાસ્થ્ય અને પરિવાર કલ્યાણ મંત્રાલય
કોવિડ-19 રસીકરણ અંગે અપડેટ
રાજ્યો/કેન્દ્રશાસિત પ્રદેશોને 33.63 કરોડથી વધુ રસીના ડોઝ પૂરા પાડવામાં આવ્યા
હજી પણ 44 લાખથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં કોવિડ-19 રસીકરણની પ્રક્રિયાને ઝડપી બનાવવા માટે અને તેની ઉપલબ્ધતા વધારવા માટે પ્રતિબદ્ધ છે. 21 જૂન, 2021ના રોજ નવા રાષ્ટ્રવ્યાપી કોવિડ-19 રસીકરણ કાર્યક્રમની શરૂઆત થઈ હતી. રસીકરણ અભિયાન અને રસીની ઉપલબ્ધતા સાથે, રાજ્યો તેમજ કેન્દ્રશાસિત પ્રદેશોને રસીકરણ ઉપલબ્ધતાની અગ્રિમ જાણકારી આપીને ઝડપી કરવામાં આવી જેથી રસી અંગે રાજ્ય અને કેન્દ્રશાસિત પ્રદેશ ઉત્તમ યોજના બનાવી શકે અને રસીની સપ્લાઈ ચેઈન સુવ્યવસ્થિત કરી શકાય.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે.કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
ભારત સરકારે મફત કેટેગરી અને સીધી રાજ્ય પ્રાપ્તિ બંને કેટેગરી દ્વારા રાજ્યો/કેન્દ્રશાસિત પ્રદેશોને 33.63 કરોડ  થી વધુ રસી પૂરી પાડી છે.
તેમાંથી, બગાડ સહિતનો કુલ વપરાશ 33,73,22,514 રસી  થયો છે.
ઉપરાંત 44,90,000 થી વધુ રસીના ડોઝ પહોંચાડવામાં આવશે, જે આગામી 3 દિવસની અંદર રાજ્યો / કેન્દ્રશાસિત કેન્દ્રો દ્વારા પ્રાપ્ત કરવામાં આવશે.
રસાયણ અને ખાતર મંત્રાલય
પ્રધાનમંત્રી ભારતીય જન ઔષધી કેન્દ્રો લૉકડાઉન દરમિયાન દવાની ખરીદીની સુવિધા માટે વોટ્સએપ અને ઇમેલ દ્વારા ઓર્ડર સ્વીકારી રહ્યાં છે
લૉકડાઉન વચ્ચે કેન્દ્રીય રસાયણ અને ખાતર મંત્રાલય હેઠળ આવતા સંખ્યાબંધ પ્રધાનમંત્રી જન ઔષધી કેન્દ્રો  દવાઓના ઓર્ડર વોટ્સએપ અને ઇમેલ દ્વારા સ્વીકારી રહ્યા છે જેમાં ડૉક્ટરે સૂચવેલી દવાઓ અપલોડ કર્યા બાદ જન ઔષધી કેન્દ્રો આ દવાઓની ડિલિવરી દર્દીના ઘરે આવીને કરે છે. આ ઉમદા કામગીરીના માધ્યમથી વપરાશકારોને ટેકનોલોજીનો ઉપયોગ કરીને સરળતાથી દવાઓની ખરીદી કરવાની સુવિધા પૂરી પાડવામાં આવે છે. PMBJKની આ પહેલને બિરદાવતા કેન્દ્રીય રસાયણ અને ખાતર મંત્રી શ્રી ડી.વી. સદાનંદ ગૌડાએ જણાવ્યું હતું કે, “PMBJK જરૂરિયાતમંદ લોકોને આવશ્યક દવાઓની અસરકારક ઝડપી ડિલિવરી માટે અને બહેતર સેવાઓ પૂરી પાડવા માટે વોટ્સએપ જેવા સોશિયલ મીડિયા પ્લેટફોર્મ સહિત અદ્યતન કમ્યુનિકેશન ટેકનોલોજીનો ઉપયોગ કરે છે તે ઘણી આનંદદાયક વાત છે.”
પ્રધાનમંત્રી ભારતીય જન ઔષધી પરિયોજના  હેઠળ સમગ્ર દેશમાં PMBJK ચાલે છે. હાલમાં દેશના 726 જિલ્લામાં 6300થી વધુ PMBJK કાર્યરત છે જે પરવડે તેવી કિંમતે ગુણવત્તાપૂર્ણ દવાનો પૂરવઠો સુનિશ્ચિત કરે છે. આ દવાઓ બજારની કિંમત કરતા સરેરાશ 50 થી 90 ટકા જેટલા સસ્તા ભાવની હોય છે. એપ્રિલ 2020ના મહિનામાં સમગ્ર દેશમાં આ કેન્દ્રો પરથી રૂપિયા 52 કરોડની કિંમતની દવાઓ લોકોએ ખરીદી હતી.
વધુમાં, દૂરના વિસ્તારોમાં આવેલા સ્ટોર્સ પર દવાઓનો પૂરવઠો પહોંચાડવા માટે ભારતીય પોસ્ટ દ્વારા પૂરવઠાની વ્યવસ્થા કરવામાં આવી છે.
આ ઉપરાંત, કેન્દ્રીય રસાયણ અને ખાતર મંત્રાલયના ફાર્માસ્યુટિકલ્સ વિભાગ હેઠળ આવતા ભારતીય ફાર્મા PSU બ્યૂરો એ કાચો માલ અને લોજિસ્ટિક્સની સમસ્યાઓ માટે જરૂરી કાર્યકારી મૂડીની સમસ્યાઓ ઉકેલવા માટે પોતાના તમામ વેન્ડરોને બાકી નીકળતી ચુકવણી તેની નિર્ધારિત સમયમર્યાદામાં જ કરી દીધી છે.
લૉકડાઉનના કારણે પૂરવઠા સાંકળમાં ઉભી થતી કોઇપણ સમસ્યાના નિરાકરણ માટે દરેક રાજ્યોમાં BPPI અધિકારીઓની સમર્પિત ટીમો તૈયાર કરવામાં આવી છે.
જન ઔષધી વેયર હાઉસ અત્યારે તેની પૂર્ણ ક્ષમતાએ કામ કરી રહ્યા છે અને સ્ટાફ માટે ઇનહાઉસ રહેઠાણની વ્યવસ્થાઓ ઉભી કરવામાં આવી છે.
ગ્રાહકો અને દુકાન માલિકોની સમસ્યાઓના ઉકેલ માટે BPPIના હેલ્પલાઇન નંબરો સતત કામ કરી રહ્યા છે.
લૉકડાઉનના અમલ દરમિયાન આવશ્યક દવાઓનો પૂરવઠો એકધારો જળવાઇ રહે તે માટે, BPPIએ એપ્રિલ મહિનામાં 178 ફાસ્ટ મુવિંગ દવાઓ માટે રૂ. 186.52 કરોડના ખરીદીના ઓર્ડર બહાર પાડ્યા છે.
GP/DS
(
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 206.56 કરોડ રસીના ડોઝ  આપવામાં આવ્યા
છેલ્લા ચોવિસ કલાકમાં 34,75,330 ડોઝ આપવામાં આવ્યા
ભારતમાં સક્રિય કેસનું ભારણ 1,35,510 થયું
સક્રિય કેસનું ભારણ હાલમાં 0.31% છે
સાજા થવાનો દર હાલમાં 98.50% નોંધાયો
છેલ્લા 24 કલાકમાં 15,549 દર્દીઓ સાજા થયા, કુલ વધીને 4,34,99,659 દર્દીઓ સાજા થયા
છેલ્લા 24 કલાકમાં ભારતમાં 16,167 નવા કેસ નોંધાયા
દૈનિક પોઝિટિવીટી દર 6.14% પહોંચ્યો
સાપ્તાહિક પોઝિટિવીટી દર હાલમાં 4.64% છે
કુલ 87.81 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 2,63,419 ટેસ્ટ કરાયા
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 88
ઇલેક્ટ્રોનિક્સ તથા સૂચના પ્રોદ્યોગિકી મંત્રી
પ્રધાનમંત્રી શ્રી નરેન્દ્ર મોદી ડિજિટલ ઈન્ડિયા કાર્યક્રમના 6 વર્ષ પૂરા થવા પર ડિજિટલ ઇન્ડિયાની વિવિધ યોજનાઓના લાભાર્થીઓ સાથે વાતચીત કરશે
ભારતને ડિજિટલી સશક્ત સમાજ અને જ્ઞાન અર્થતંત્રમાં પરિવર્તન લાવવાની દ્રષ્ટિ સાથે શરૂ કરાયેલ મુખ્ય કાર્યક્રમ ડિજિટલ ઇન્ડિયા 1 જુલાઈ 2021ના રોજ તેના 6 વર્ષ પૂર્ણ કરશે
પ્રધાનમંત્રી શ્રી નરેન્દ્ર મોદીએ આ મહત્વાકાંક્ષી કાર્યક્રમ 1લી જુલાઇ, 2015ના રોજ શરૂ કર્યો હતો અને તે આજ સુધીના નવા ભારતની સૌથી મોટી સફળતાની ગાથામાંનો એક છે - આ કાર્યક્રમથી સેવાઓને સક્ષમ બનાવાઈ છે, સરકારને નાગરિકોની નજીક લાવ્યો છે, નાગરિક જોડાણને પ્રોત્સાહન આપવામાં આવ્યું છે અને લોકોને સશક્તીકરણ આપવામાં આવ્યું છે.
પ્રધાનમંત્રી નરેન્દ્ર મોદીની આ લોકપ્રિય પહેલના 6 વર્ષ પૂર્ણ થવાના અવસરે ભારત સરકારનો ઇલેક્ટ્રોનિક્સ અને સૂચના પ્રૌદ્યોગિકી મંત્રાલય આ દિવસે પ્રધાનમંત્રી શ્રી નરેન્દ્ર મોદીની ઉપસ્થિતિમાં એક ખાસ કાર્યક્રમનું આયોજન કરશે. પ્રધાનમંત્રી ડિજિટલ ઈન્ડિયાની વિવિધ યોજનાઓના લાભાર્થીઓને સંબોધિત કરશે અને તેમની સાથે વાતચીત કરશે.
પહેલી જુલાઈએ યોજાનારા આ કાર્યક્રમની શરૂઆત ઇલેક્ટ્રોનિક્સ અને આઇટી, કાયદો અને ન્યાય અને સંદેશાવ્યવહાર મંત્રી શ્રી રવિશંકર પ્રસાદના પ્રારંભિક સંબોધન સાથે થશે.
કાર્યક્રમમાં ડિજિટલ ઇન્ડિયાની મોટી સિદ્ધિઓ પર એક વિડિયો પ્રસ્તુતિ બતાવવામાં આવશે. ત્યારબાદ ડિજિટલ ઇન્ડિયાની વિવિધ યોજનાઓના લાભાર્થીઓ સાથે પ્રધાનમંત્રીનું એક અરસપરસ સત્ર થશે. આ સત્રનું સંચાલન, ઇલેક્ટ્રોનિક્સ અને માહિતી ટેકનોલોજી મંત્રાલયના સચિવ શ્રી અજય સાહની કરશે.
આ કાર્યક્રમની બાબતમાં ડિજીટલ ઈન્ડિયા કોર્પોરેશનના એમડી અને સીઈઓ, ઈલેક્ટ્રોનિક્સ અને સૂચના પ્રૌદ્યોગિકી મંત્રાલયના નેશનલ ઈ-ગવર્નન્સ ડિવિડન ના અધ્યક્ષ અને સીઇઓ શ્રી અભિષેક સિંહે જણાવ્યું કે એક ખૂબ જ ઈન્ટરેક્ટિવ અને માહિતીપ્રદ સત્ર થવાનું જેમાં પ્રધાનમંત્રી દેશભરના ડિજિટલ ઇન્ડિયાના લાભાર્થીઓ સાથે વાતચીત કરશે. અમારા માટે તે ગૌરવપૂર્ણ ક્ષણ છે કારણ કે પ્રધાનમંત્રી તરફથી અમને મળેલું માર્ગદર્શન અને સમર્થન અતુલ્ય છે, અમે તેમના ગતિશીલ નેતૃત્વ હેઠળ ડિજિટલ ઇન્ડિયાની પહેલને આગળ ધપાવવાની આશા રાખીએ છીએ.
ઇન્ટરેક્ટિવ સેશન પછી પ્રધાનમંત્રીનું આતુરતાપૂર્ણ રાહ જોવાતું સંબોધન થશે, જેમાં તેઓ ડિજિટલ ઇન્ડિયાની વિવિધ સિદ્ધિઓ અને લોકોને જોડવામાં વર્ષોથી તેની સફળતાની ગાથા રજૂ કરશે. પ્રધાનમંત્રી આ યોજનાના અત્યાર સુધીના વિકાસ અને આગળના વિકાસ કામો અંગે પણ પોતાનો દ્રષ્ટિકોણ રજૂ કરશે.
કાર્યક્રમની બધી વાતચીત અને સંબોધન વર્ચ્યુઅલ રીતે થશે. અમે સૌને આ અદભૂત કાર્યક્રમ માટે 1લી જુલાઈના રોજ 11:00 વાગ્યે https://pmindiawebcast.nic.inના માધ્યમ થી આમંત્રિત કરીએ છીએ. તેનું લાઇવ ટેલિકાસ્ટ ડિજિટલ ભારતના સોશિયલ મીડિયા પ્લેટફોર્મ એટલે કે ફેસબુક અને યુટ્યુબ પર પણ ઉપલબ્ધ થશે.
SD/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 252